**Χριστίνα Κοκκάλου**

Η κα Χριστίνα Κοκκάλου είναι η ιδρυτής και Διευθύνουσα Σύμβουλος της εταιρείας Insights Market Research Ltd. Κατέχει επίσης τη θέση της προέδρου του Συνδέσμου Επιχειρήσεων Δημοσκοπήσεων και Ερευνών Αγοράς Κύπρου (ΣΕΔΕΑΚ) και παράλληλα διδάσκει Marketing στο Πανεπιστήμιο Λευκωσίας.

Η κα Κοκκάλου διαθέτει πολύχρονη εμπειρία στο σχεδιασμό και την ανάλυση ερευνών αγοράς αναφορικά με προϊόντα ή υπηρεσίες. Δραστηριοποιείται επίσης στον τομέα της στρατηγικής επικοινωνίας καθώς στην ανάλυση κοινωνικών ερευνών και στη σφυγμομέτρηση της κοινής γνώμης.

Αναλυτικότερα και στα πλαίσια των καθηκόντων της, σχεδιάζει τη μεθοδολογία της έρευνας και αναλύει τα αποτελέσματα της προτείνοντας αλλαγές στην στρατηγική προώθησης του οργανισμού.

Διακατέχεται από οργανωτικότητα και μεθοδικότητα, άριστες επικοινωνιακές δεξιότητες, ικανότητα παρουσιάσεων σε ακροατήριο, ικανότητα εργασίας με χρονοδιαγράμματα και επίτευξη στόχων και προθεσμιών καθώς και ηγετικές ικανότητες.